Sufriērs (Sentvinsenta)

Sufriērs (no  — ‘sērains’) ir aktīvs stratovulkāns Sentvinsentas salā Sentvinsentā un Grenadīnās. Atrodas salas ziemeļos 3,5 km no salas krasta. Vulkāna augstums ir  vjl; augstākais punkts ir 2,5 km platās kalderas ziemeļu mala. Kalderas dienvidos atrodas 1812. gada izvirdumā radies 1,6 km diametra krāteris. Sufriēra nacionālais parks 2012. gadā iekļauts UNESCO Pasaules mantojuma pretendentu sarakstā.World Heritage Convention. Tentative Lists. The La Soufrière National Park

 Izvirdumi 
Sufriērs ir viens no Mazo Antiļu salu aktīvākajiem vulkāniem. Aprakstītās vēstures laikā tas izvirdis septiņas reizes — 1718., 1812., 1814., 1902., 1971., 1979. un 2021. gadā, bet vulkāniskā aktivitāte novērota vēl vairākkārt."Soufrière St. Vincent – Eruptive History". Global Volcanism Program. Smithsonian Institution.

 1902. gada izvirdums 
1902. gada 6. maija izvirdumā, kas sākās tikai dažas stundas pirms katastrofālā Pelē vulkāna izvirduma Martinikas salā, tika nogalināti 1680 cilvēki, ap 600 tika ievainoti, bet 4000 palika bez pajumtes. Postījumu apgabals lielākoties atradās karību indiāņu apdzīvotajā salas daļā un izvirduma rezultātā faktiski tika iznīcinātas pēdējās karību kultūras paliekas. 1907. gadā vulkāns tika atzīts par neaktīvu un tā krāterī izveidojās ezers.

 1979. gada izvirdums 
Pirms 1979. gada 13. aprīļa izvirduma savlaicīgā brīdināšana ļāva iedzīvotājiem evakuēties un izvairīties no upuriem. Izvirduma rezultātā izveidojies pelnu mākonis sasniedza 160 km attālo Barbadosu austrumos.

 2021. gada izvirdums 
Seismiskās aktivitātes pirms izvirduma tika reģistrētas kopš 2020. gada decembra un izvirdums no jaunizveidotā lavas kupola sākās 27. decembrī. Lava turpināja izplūst un 2021. gada 9. aprīlī notika eksplozīvs izvirdums, kura pelnu mākonis sasniedza 8 km augstumu un tas virzījās austrumu virzienā. Mākonis sasniedza Barbadosu, noklājot salu ar pelniem. Pēdējais eksplozīvais izvirdums notika 22. aprīlī. Vulkāna apkārtnes iedzīvotāji tika savlaicīgi evakuētu un necieta. Neskatoties uz uz COVID-19 pandēmiju, Sentlūsija, Grenāda, Antigva un Barbadosa piekrita uzņemt evakuētos.

 Atsauces 

 Ārējās saites 

Kategorija:Sentvinsentas un Grenadīnu kalni
Kategorija:Aktīvi vulkāni
Kategorija:Stratovulkāni